SKRIFTLIG FORESPOERGSEL P-0357/98 af Sebastiano Musumeci (NI) til Kommissionen (6. februar 1998)

Om: Giftig overfladebehandling af spanske biondoappelsiner

Efter ophaevelsen i 1993 af varekontrollen ved graenserne inden for Den Europaeiske Union er det italienske marked blevet oversvoemmet af spanske biondoappelsiner, som har forvaerret krisen i den nationale produktion og har gjort Spanien til den mest aggressive og farlige konkurrent.

95% af de spanske producenter udnytter ud fra teknologiske og oekonomiske hensyn en fremgangsmaade til behandling og konservering af produktet, hvorved der benyttes harpiks, som er forarbejdet med maleinsyreanhydrid og som esterificeres med pentaeritrit. Disse tilsaetningsstoffer, der anvendes af spanierne, indgaar ikke i Europa-Parlamentets direktiv 95/2/EF ((EFT L 61 af 18.3.1995, s. 1. )) af 20. februar 1995 om andre tilsaetningsstoffer til levnedsmidler end farvestoffer og soedestoffer, som anvendes til overfladebehandling af frugt. Denne foedevarelovgivning er overtaget af alle EU's medlemsstater.

Den videnskabelige foedevarekommission erklaerede endog paa sit plenarmoede nr. 108 i september 1997, at anvendelsen af dette produkt ikke var tilladt paa grund af den utilstraekkelige toksikologiske information, og at undersoegelserne i denne forbindelse ikke ville blive afsluttet inden for de naermeste fem aar. Ogsaa den ansvarlige for Generaldirektoratet for forbrugerpolitik i Bruxelles, Peter Wagstaffe, har med notat af 24. november 1997 afslaaet indfoejelsen af det stof, der anvendes af de spanske producenter, blandt dem, der er tilladt i Europa.

Kan Kommissionen oplyse, hvilke hasteforanstaltninger den agter at traeffe for at forbyde eksporten til Italien og til andre europaeiske lande af spanske appelsiner, som er behandlet med ovennaevnte giftige stoffer, samt hvilke sanktioner den agter at traeffe over for de ansvarlige i Spanien paa grund af den utilladelige og gentagne overtraedelse af faellesskabsdirektiverne, der er saa meget alvorligere, hvis man tager den alvorlige skade for forbrugernes sundhed i betragtning?

Svar afgivet paa Kommissionens vegne af Martin Bangemann (10. marts 1998)

Kommissionen forstaar fuldt ud og tager behoerigt hoejde for det problem, det aerede medlem har bragt paa bane.

En raekke harpiksafledte stoffer er blevet undersoegt af den staaende komité for levnedsmidler. Det blev i denne forbindelse gjort klart, at nogle af disse kunne accepteres midlertidigt paa bestemte, noeje fastsatte vilkaar, (dette er bl.a. tilfaeldet i forbindelse med delvis hydrogeneret traeharpiks og det samme stof modificeret med maleinsyre), hvorimod harpiks modificeret med maleinsyreanhydrid og forestret med pentaerytrit betragtes som uacceptabelt til brug i forbindelse med levnedsmidler som foelge af mangel paa tilstraekkelige toksikologiske oplysninger og usikkerhed med hensyn til specifikationerne. Disse udtalelser blev offentliggjort i september 1997.

Set i lyset af ovenstaaende har Kommissionen ikke foreslaaet disse stoffer medtaget paa listen over tilsaetningsstoffer, som er tilladt i henhold til Europa-Parlamentets og Raadets direktiv 95/2/EF om andre tilsaetningsstoffer til levnedsmidler end farvestoffer og soedestoffer.

Man maa huske, eftersom dette direktiv nu er traadt fuldstaendigt i kraft, at det kun er de stoffer, der udtrykkeligt er anfoert i bilagene hertil (princippet bag positivlisten), som kan benyttes i forbindelse med levnedsmidler. Alle andre stoffer, der benyttes til dette formaal, er derfor udelukket herfra.

Set ud fra en juridisk synsvinkel maa der gennemfoeres en detaljeret undersoegelse med det formaal at verificere, hvorvidt den sag, der er bragt paa bane, udgoer en overtraedelse af det ovennaevnte direktiv eller af andre faellesskabsbestemmelser. Derfor er Kommissionen nu i gang med at indsamle alle de noedvendige oplysninger med henblik paa at kunne foretage en tilbundsgaaende undersoegelse heraf.